אמצע ספטמבר הוא האלבום הסולו רביעי של גלי עטרי שיצא במרץ 1986. האלבום נכתב בהשראת אירועי סברה ושתילה (שהתרחשו ב-16-18 בספטמבר 1982). בשל כך מרבית השירים באלבום פסימיים, כשחלקם עוסקים באופן סמוי במצב מלחמתי. אהוד מנור כתב שני שירים באלבום: "עוד רחוק החוף", בעל המילים האניגמטיות ו"אין לי ארץ אחרת", שהוא אחד השירים הידועים ביותר שכתב. אילן וירצברג הוא המעבד והמנהל המוזיקלי של האלבום, לצד יעקב גלעד, האחראי על הייעוץ האמנותי.